b'\n_START_ARTICLE_\nMarkus K\xc3\xa5hre\n_START_PARAGRAPH_\nMarkus K\xc3\xa5hre (s. 1969, Helsinki) on suomalainen kuvanveist\xc3\xa4j\xc3\xa4._NEWLINE_K\xc3\xa5hre valmistui kuvataiteen maisteriksi Kuvataideakatemian kuvanveiston osastolta 2001. Sit\xc3\xa4 ennen h\xc3\xa4n opiskeli taidekasvatuksen osastolla Taideteollisessa korkeakoulussa ja valmistui taiteen maisteriksi 1996. K\xc3\xa5hre on my\xc3\xb6s opiskellut filosofiaa Helsingin yliopistossa._NEWLINE_Taiteellisen toimintansa lis\xc3\xa4ksi K\xc3\xa5hre on toiminut opetusteht\xc3\xa4viss\xc3\xa4 Kuvataideakatemiassa 2000\xe2\x80\x932006._NEWLINE_Vuonna 2007 K\xc3\xa5hre palkittiin Ars Fennica -palkinnolla.\n_START_SECTION_\nArs Fennica 2007\n_START_PARAGRAPH_\nGlenn Scott Wright, lontoolaisen Victoria Miro Gallerian johtaja valitsi K\xc3\xa5hren vuoden 2007 Ars Fennica -palkinnon saajaksi. Muut ehdokkaat olivat valokuvataiteilija Elina Brotherus sek\xc3\xa4 taidemaalarit Elina Merenmies ja Anna Tuori. Palkintoon kuului 34 000 euroa rahaa sek\xc3\xa4 2007 kes\xc3\xa4ll\xc3\xa4 H\xc3\xa4meenlinnan taidemuseossa pidetty yksityisn\xc3\xa4yttely.'